CELEX: 31979R1479
Language: el
Date: 1979-07-16 00:00:00
Title: Κανονισμός (ΕΟΚ) αριθ. 1479/79 της Επιτροπής της 16ης Ιουλίου 1979 περί τροποποιήσεως του κανονισμού (ΕΟΚ) αριθ. 2041/75 «περί του τρόπου εφαρμογής του συστήματος των πιστοποιητικών εισαγωγής, εξαγωγής και προκαθορισμού, στον τομέα των λιπαρών ουσιών»

Avis juridique important

|

31979R1479

Κανονισμός (ΕΟΚ) αριθ. 1479/79 της Επιτροπής της 16ης Ιουλίου 1979 περί τροποποιήσεως του κανονισμού (ΕΟΚ) αριθ. 2041/75 «περί του τρόπου εφαρμογής του συστήματος των πιστοποιητικών εισαγωγής, εξαγωγής και προκαθορισμού, στον τομέα των λιπαρών ουσιών»  

Επίσημη Εφημερίδα αριθ. L 180 της 17/07/1979 σ. 0012 - 0012 Φινλανδική ειδική έκδοση: Κεφάλαιο 3 τόμος 11 σ. 0030  Ελληνική ειδική έκδοση: Κεφάλαιο 03 τόμος 25 σ. 0224  Σουηδική ειδική έκδοση: Κεφάλαιο 3 τόμος 11 σ. 0030  Ισπανική ειδική έκδοση: Κεφάλαιο 03 τόμος 16 σ. 0162  Πορτογαλική ειδική έκδοση : Κεφάλαιο 03 τόμος 16 σ. 0162 

ΚΑΝΟΝΙΣΜΟΣ (ΕΟΚ) αριθ. 1479/79 ΤΗΣ ΕΠΙΤΡΟΠΗΣ της 16ης Ιουλίου 1979 περί τροποποιήσεως του κανονισμού (ΕΟΚ) αριθ. 2041/75 "περί του τρόπου εφαρμογής του συστήματος των πιστοποιητικών εισαγωγής, εξαγωγής και προκαθορισμού, στον τομέα των λιπαρών  ουσιών"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 που καθιερώνει κοινή οργάνωση αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ. 590/79(2), και ιδίως το άρθρο 28 παράγραφος 3,  τον κανονισμό αριθ. 142/67/ΕΟΚ του Συμβουλίου της 21ης Ιουνίου 1967 σχετικά με τις επιστροφές κατά την εξαγωγή των κραμβοσπόρων, των γογγυλοσπόρων και των ηλιανθοσπόρων(3), όπως τροποποιήθηκε τελευταία από τον κανονισμό (ΕΟΚ) αριθ. 2429/72(4), και ιδίως  το άρθρο 6,  Εκτιμώντας:  ότι το άρθρο 13 του κανονισμού (ΕΟΚ) αριθ. 2041/75 της Επιτροπής(5), όπως τροποποιήθηκε τελευταία από τον κανονισμό (ΕΟΚ) αριθ. 1037/79(6), προβλέπει μια διαφοροποίηση της διάρκειας της ισχύος του πιστοποιητικού προκαθορισμού της επιστροφής στον τομέα  των ελαιούχων σπόρων, ανάλογα με την χώρα προορισμού- ότι, όπως απέδειξε η αποκτηθείσα πείρα, η διαφοροποίηση αυτή δεν παρουσιάζει πλέον ενδιαφέρον- ότι είναι ανάγκη να απλοποιηθεί το άρθρο 13,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2041/75 τροποποιείται ως ακολούθως:  1. Το άρθρο 13 αντικαθίσταται από το ακόλουθο κείμενο:  "Άρθρο 13 Το πιστοποιητικό ισχύει από την ημερομηνία της εκδόσεώς του σύμφωνα με το άρθρο 9 παράγραφος 1 του κανονισμού (ΕΟΚ) αριθ. 193/75 μέχρι το τέλος του πέμπτου μηνός από της εκδόσεώς του." 2. Το άρθρο 14 αντικαθίσταται από το ακόλουθο κείμενο:  "Άρθρο 14 Για το πιστοποιητικό το ύψος της εγγυήσεως καθορίζεται σε 5 ΕΝΜ για τα 100 χιλιόγραμμα καθαρού βάρους."  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 16 Ιουλίου 1979.  Για την Επιτροπή Finn GUNDELACH Αντιπρόεδρος  (1) ΕΕ αριθ. N 172 της 30.9.1966, σ. 3025/66.(2) ΕΕ αριθ. N 78 της 30.3.1979, σ. 1.(3) ΕΕ αριθ. N 125 της 26.6.1967, σ. 2461/67.(4) ΕΕ αριθ. N 204 της 23.11.1972, σ. 1.(5) ΕΕ αριθ. N 213 της 18.8.1975, σ. 1.(6) ΕΕ αριθ. N 130 της 29.5.1979, σ.  20.